**Ministru kabineta noteikumu projekta “Grozījumi Ministru kabineta 2010.gada 16.februāra noteikumos Nr.140 „Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18panta 5.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd apzināti divi Eiropas Savienības (turpmāk – ES) fondu lielie projekti - “Infrastruktūras attīstība Krievu salā ostas aktivitāšu pārcelšanai no pilsētas centra” un “VSIA „Paula Stradiņa klīniskā universitātes slimnīca” jaunā A korpusa 1.kārtas būvniecība”” (atbilstoši MK 2015.gada 31.marta protokollēmuma Nr.17 43.§ 4.punktam Veselības ministrijai jāizstrādā lielā projekta iesniegums un sadarbībā ar Finanšu ministriju līdz 2015.gada 30.jūnijam jāiesniedz tas izvērtēšanai Eiropas Komisijai), kuri nebūs pilnībā pabeigti līdz 2015.gada 31.decembrim, t.i., līdz ES Padomes 2006.gada 11.jūlija regulas Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 56.panta 1.punktā noteiktajam termiņam, līdz kuram ir attiecināmi izdevumi. Minēto projektu funkcionalitātes nodrošināšanu finansējuma saņēmēji plāno attiecīgi ne ātrāk kā 2018.gada beigās un 2017.gadā.Ņemot vērā Eiropas Komisijas (turpmāk – EK) slēgšanas pamatnostādnēs 2007.-2013.gada periodam (apstiprinātas 2013.gada 20.martā) sniegto skaidrojumu, kurā paredzēta iespēja saglabāt ES līdzfinansējumu par tādiem “nefunkcionējošu” projektu izdevumiem, kas veikti līdz 2015.gada 31.decembrim un iekļauti EK noslēguma deklarācijā, ja šie projekti ir pabeigti un to funkcionalitāte ir nodrošināta (tai skaitā nodrošināta projekta mērķa sasniegšana) ne vēlāk kā līdz 2019.gada 31.martam, t.i., divus gadus pēc slēgšanas dokumentu iesniegšanas termiņa EK, Ministru kabinets (turpmāk – MK) 2015.gada 7.jūlijā pieņēma noteikumus Nr.376 “Grozījumi Ministru kabineta 2010.gada 9.novembra noteikumos Nr.1041 "Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība"”. Atbilstoši minētajiem grozījumiem MK 2010.gada 9.novembra noteikumos Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” ir noteikta izņēmuma kārtība veikt noslēguma maksājumu pirms projekta pabeigšanas, ja šāda iespēja ir paredzēta attiecīgajos MK noteikumos par aktivitātes īstenošanu. Ievērojot minēto un to, ka augstāk minētajiem projektiem pēcuzraudzības periods iestāsies tikai pēc tam, kad būs pabeigtas projekta ietvaros veicamās darbības, t.i., ne ātrāk kā 2018.gada beigās un 2017.gadā, tad nepieciešams precizēt MK 2010.gada 16.februāra noteikumu Nr.140 „Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā” (turpmāk – MK noteikumi Nr.140) 20.punktā noteikto redakciju. Attiecīgi ar grozījumiem minētajā punktā nosakot, ka sadarbības iestāde un atbildīgā iestāde veic pārbaudi projekta īstenošanas vietā pēc tam, kad veikts pēdējais maksājums finansējuma saņēmējam un pabeigtas visas projekta ietvaros veicamās darbības.Ņemot vērā paredzētos grozījumus MK noteikumu 20.punktā, precizēts minēto noteikumu 7.punkts, nosakot, ka projektu riska risku līmenis tiek noteikts arī pēc tam, kad veikts pēdējais maksājums finansējuma saņēmējam un pabeigtas visas projekta ietvaros veicamās darbības. Attiecīgi, nosakot risku izvērtējumu noteikšanas kārtību un pārvērtēšanas biežumu.Otrkārt, MK noteikumu projekts paredz papildināt MK noteikumus Nr.140 ar jaunu punktu, nosakot, ka MK noteikumu Nr.140 20.punktā noteiktais regulējums neattiecas uz projektiem to aktivitāšu un apakšaktivitāšu ietvaros, kuros nav veikti ieguldījumi infrastruktūrā un produktīvie darījumi, ja vien MK noteikumos par attiecīgās aktivitātes vai apakšaktivitātes īstenošanu nav noteikts citādi. Minētais regulējums iekļauts, jo Eiropas Sociālā fonda ietvaros finansētiem projektiem, piemēram, kur tiek veiktas apmācības, nav iespējams veikt pārbaudi pēcuzraudzības ietvaros projekta īstenošanas vietā, lai konstatētu, apmācāmo skaitu utml. Tādejādi netiek sasniegts pārbaudēs izvirzītais mērķis.Ņemot vērā paredzētos grozījumus MK noteikumu Nr.140 20.punktā, precizēts minēto noteikumu 21.punkts, papildinot regulējumu ar nosacījumu, ja tiek identificēti būtiski trūkumi projektā, sadarbības iestāde un atbildīgā iestāde var veikt pārbaudi projekta īstenošanas vietā ne tikai kad veikts pēdējais maksājums finansējuma saņēmējam, bet arī pabeigtas visas projekta ietvaros veicamās darbības. |
| 3. | Projekta izstrādē iesaistītās institūcijas | Finanšu ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar, jo darba apjoms paliek nemainīgs, tādejādi neietekmē administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar, jo darba apjoms paliek nemainīgs. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties MK noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Turklāt noteikumu projekts pirms izsludināšanas Valsts sekretāru sanāksmē ir publicēts tīmekļa vietnē www.fm.gov.lv sadaļā sabiedrības līdzdalība un [www.esfondi.lv](http://www.esfondi.lv) apakšsadaļā Ministru kabineta noteikumi. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru. |
| 3. | Cita informācija | Nav |

Anotācijas III, IV, V sadaļa - MK noteikumu projekts šīs jomas neskar.

Finanšu ministrs J.Reirs

31.07.2015 13:33

894

I.Petrova,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv